РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 57

от заседание на комисия ”Управление на собствеността”
към Пленума на Висшия съдебен съвет, проведено на 23.11.2017 г.

Днес, 23.11.2017 г., четвъртък, от 12,10 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Пламена Цветанова
                                                                                      Огнян Дамянов
                                                                                       Боян Новански

ОТСЪСТВАЩИ: Няма. 

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров - старши експерт - юрист в дирекция „Управление на собствеността на съдебната власт“ и Анжела Цветанова - старши експерт - юрист в дирекция „Управление на собствеността на съдебната власт“.

1. ОТНОСНО: Доклад от Димитър Тончев – главен секретар на ВСС и председател на Жилищната комисия към Пленума на ВСС относно протоколи от заседание на жилищна комисия, проведени на 27.10.2017 г. и 03.11.2017 г., проект на списък за подреждане на картотекираните кандидати според степента на жилищните им нужди и проект на списък за разпределението на ведомствените жилища.

С оглед на проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. НЕ ОДОБРЯВА протоколите от заседанията на жилищната комисия, проведени на 27.10.2017 г. и 03.11.2017 г. с предложения проект на списък за подреждане на картотекираните кандидати според степента на жилищните им нужди и проект на списък за разпределението на ведомствените жилища.
1.2. СЪЗДАВА работна група в състав: г-жа Олга Керелска – член на Висшия съдебен съвет и на Комисия „Управление на собствеността” към Пленума на Висшия съдебен съвет, г-жа Пламена Цветанова - член на Висшия съдебен съвет и на Комисия „Управление на собствеността” към Пленума на Висшия съдебен съвет и г-н Боян Новански - член на Висшия съдебен съвет и на Комисия „Управление на собствеността” към Пленума на Висшия съдебен съвет, със задача: „Изготвяне на предложения за промяна в Правилата за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди и за дейността на жилищната комисия към Пленума на Висш съдебен съвет, приети с решение на Пленума на Висшия съдебен съвет, взето по протокол № 16/25.05.2017 г., т. 38.
1.3. ВЪЗЛАГА на Анжела Цветанова – старши експерт – юрисконсулт в дирекция „Управление на собствеността” и член на Жилищната комисия към Пленума на ВСС да извърши проверка дали кандидатите за настаняване във ведомствения жилищен фонд отговарят на условията по чл. 3 и чл. 10 от Правилата, като проверка се извърши и по отношение на настанените вече лица, и да докладва за следващото заседание на Комисията.
1.4. ВЪЗЛАГА на Анжела Цветанова – старши експерт – юрисконсулт в дирекция „Управление на собствеността” и член на Жилищната комисия към Пленума на ВСС да изиска актуална информация от Агенцията по вписванията по отношение на лицата, описани в Приложение № 1.
1.5. ВЪЗЛАГА на Анжела Цветанова – старши експерт – юрисконсулт в дирекция „Управление на собствеността” и член на Жилищната комисия към Пленума на ВСС да изиска актуална информация от отдел „Съдебни кадри” в АВСС по отношение на лицата, описани в Приложение № 1. 
1.6. ВЪЗЛАГА на Анжела Цветанова – старши експерт – юрисконсулт в дирекция „Управление на собствеността” и член на Жилищната комисия към Пленума на ВСС новопостъпилите преписки, декларации, заявления, договори и други документи от компетентността на Комисия „Управление на собствеността” и Жилищната комисия, при необходимост, да бъдат комплектовани с актуална информация от отдел „Съдебни кадри” в АВСС и докладвани на Комисия „Управление на собствеността”.
1.7. ВЪЗЛАГА на Анжела Цветанова – старши експерт – юрисконсулт в дирекция „Управление на собствеността” и член на Жилищната комисия към Пленума на ВСС да изготви доклад относно установената липса на преписка, касаеща полк. Емил Ангелов – военно-окръжен прокурор на Военно-окръжна прокуратура гр. София, за следващо заседание на Комисията.
1.8. Да се отправи запитване до областния управител на гр. София за предоставяне на имоти за жилищни нужди, в управление на Висшия съдебен съвет.
1.9.  Да се отправи запитване до Прокуратура на Република България за наличие или липса на жилищна нужда на магистрати или служители от Районна прокуратура гр. Казанлък във връзка с апартамент от ведомствения жилищен фонд на ВСС, находящ се в гр. Казанлък, ул. „Княз Александър Батемберг” № 7, блок Б, етаж 3, ап. 17. При липса на жилищна нужда от страна на Районна прокуратура гр. Казанлък да се прецени възможността за предоставяне му на друг орган на съдебната власт в гр. Казанлък. При липса на такава необходимост да се отправи искане до областния управител на област Стара Загора за връщането му поради отпаднала необходимост и с оглед заявена жилищна нужда в гр. Бургас, гр. Пловдив, гр. Стара Загора и гр. Кърджали да се отправи искане към съответния областен управител.  
1.10. ВЪЗЛАГА на дирекция „Управление на собствеността на съдебната власт” да извърши инвентаризация на договорите за наем на недвижими имоти – частна държавна собственост, предоставени в управление на Висш съдебен съвет за жилищни нужди – основания за настаняване, настанени лица, състояние на предоставения имот. Да се установи състоянието на ведомствения жилищен фонд /23 жилища незаети/ - годни, негодни, в срок до 20 декември 2017 г.
1.11. По заявленията на членове на ВСС, които не са заявили нуждата от отпаднала необходимост от жилища от ведомствения жилищен фонд на ВСС с оглед липса на информация дали след прекратяване на мандата им отговарят на изискванията, предвидени в Закона за държавната собственост е необходимо да се изиска същата и да им се укаже, че следва да подадат актуални декларации.
1.12. ИЗПРАЩА решението по т. 1 от настоящия протокол на Главния секретар на Висшия съдебен съвет, в частта касаеща Жилищната комисия.

2. ОТНОСНО: Писмо от г-жа Цецка Цачева - министър на правосъдието, вх. № ВСС-14775/06.11.2017 г. за изпълнение „План за действие за доизграждане на Национална информационна система за електронна сигурност на съдебните сгради, управлението и поддръжката на охранителните системи, обезпечаване на работата им с човешки и финансов ресурс и осигуряване на реакция на алармените сигнали от сигнално-охранителната техника, след отпадане на дейността на СОД на МВР”.

Устен доклад от г-н Владимир Димитров – старши експерт – юрисконсулт в дирекция „Управление на собствеността на съдебната власт” във връзка с проведена среща с представители на Министерство на правосъдието относно осигуряване на ресурси за обезпечаване работата на ГД“Охрана“. Целта на тази работна група е да се обсъдят възможности за ползване бюджета на ВСС за финансиране на недостигащите 600 щатни бройки за охранители и поддръжка на системите за охранителна техника и видеонаблюдение.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. С оглед промените на § 82 и § 83 от ПЗР на ЗИДЗСВ предлага на министъра на правосъдието да се създаде нова работна група, която да преработи и допълни „План за действие за доизграждане на „Национална информационна система за електронна сигурност на съдебните сгради, управлението и поддръжката на охранителните системи, обезпечаване на работата им с човешки и финансов ресурс и осигуряване на реакция на алармените сигнали от сигнално-охранителната техника, след отпадане на дейността на СОД на МВР”.
2.2. ПРЕДЛАГА на междуведомствената работна група, създадена със Заповед № ЛС-04-1921/17.11.2016 г. за планиране на финансирането и осъществяване на дейностите по обезпечаване охраната и сигурността на съдебните сгради като представител на Висшия съдебен съвет да бъде включена г-жа Пламена Цветанова – член на Комисия „Управление на собствеността” към Пленума на Висшия съдебен съвет.

3. ОТНОСНО: Писмо от председателя на Специализиран наказателен съд, вх. № ВСС-15151/13.11.2017 г. и протокол от Общото събрание на съдиите от съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1.ПРИЕМА за сведение писмото на председателя на Специализирания наказателен съд ведно с приложения протокол от Общото събрание на съдиите в съда.
3.2. ВЪЗЛАГА на сформираната/определената от Комисия „Управление на собствеността” с решение по протокол № 55/15.11.2017 г., т. 18 работна група за Анализ на сградния фонд на съдебната власт в гр. София, да проучи и предложи възможни решения за решаване на поставените в писмото въпроси.
3.3. ИЗПРАЩА копие от писмото на председателя на Специализиран наказателен съд ведно с протокола от Общото събрание на съдиите от съда от 04.04.2017 г., съдържащо обсъждане във връзка с предложение на 14 съдии от СНС за предприемане на мерки за решаване на сградния проблем с недостига на кабинети, деловодства и съдебни зали за нуждите на Специализирания наказателен съд, на Съдийската колегия на Висшия съдебен съвет, по компетентност.

4. ОТНОСНО: Проект на предварителен тристранен договор по чл. 15, ал. 3 и ал. 4 от Закона за устройство на територията.
Приложение: Доклад от Лидия Кирилова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА доклада на Лидия Кирилова – главен експерт в дирекция „Управление на собствеността на съдебната власт”.
4.2. ИЗПРАЩА за становище на дирекция „Правна” проект на предварителен тристранен договор по чл. 15, ал. 3 и ал. 4 от Закона за устройство на територията, постъпил с писмо рег. № ВСС-4683/08.11.2017 г. от г-н Динко Хаджиев – административен ръководител- председател на Районен съд гр. Златоград, заедно с цялата преписка, свързана с предложение за изменение на ПУП – ПР като УПИ ІV-съд с площ 561 кв.м. се променя на УПИ ХХVІІІ – Районен съд в кв. 73а по ПУП на гр. Златоград с площ 680 кв.м., при което границите му минават през имотните граници на ПИ 31111.35.97, а от източната част границата се променя до новообразуван УПИ ХХІХ.

5. ОТНОСНО: Доклад от Анжела Цветанова  - старши експерт – юрист в дирекция „Управление на собствеността на съдебната власт” в изпълнение на решение на Комисия „Управление на собствеността” към Пленума на ВСС, взето по протокол № 55/15.11.2017 г., т. 22.2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ОТЛАГА разглеждането на т. 5 от настоящия дневен ред, до представяне на актуална информация от Агенция по вписванията и от отдел „Съдебни кадри” в АВСС, изискана по т. 1.4 и т. 1.5  от настоящия протокол.

6. ОТНОСНО: Доклад от Надя Горгорова – младши експерт в дирекция „Управление на собствеността на съдебната власт” относно проект на договор за филмови снимки в Съдебната палата – гр. София, бул. „Витоша” № 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да приеме следното решение:

1.	УПЪЛНОМОЩАВА г-н Боян Магдалинчев – представляващ Висшия съдебен съвет да сключи договор с „БОВАРДИЯ ФИЛМС” ЕООД за заснемане на филмови снимки на територията на съдебната палата гр. София, бул. „Витоша” № 2 на 09.12.2017 г. /събота/, от 07,30 часа до 15,30 часа на стойност 800,00 /осемстотин/ лева с включен ДДС.

2.	ВНАСЯ предложението като редовна точка в редовно заседание на Пленума на Висшия съдебен съвет, насрочено за 30.11.2017 г.

3.	ВЪЗЛАГА на дирекция „Управление на собствеността” за следващо заседание да подготви:
•	Проект на решение за упълномощаване на административните ръководители на органите на Съдебна власт, на които е възложено стопанисването на съдебни сгради – държавна собственост, представляващи културни ценности, да сключват договори за филмови снимки в части от тях за заснемане на сцени от кинопроекти,  филмови продукции, клипове и др.
•	Проект на договор за филмови снимки, след сключване на който Висшият съдебен съвет следва да бъде уведомен. Сумите по сключените договори да се превеждат по банковата сметка на Висшия съдебен съвет. 

7. ОТНОСНО: Извлечение от протокол № 37/13.11.2017 г., т. 6 от заседанието на Комисия по правни и институционални въпроси към Пленума на Висшия съдебен съвет относно предложение за определяне на представители на Съдийската колегия и на Прокурорската колегия на ВСС във връзка с актуализиране на състава на Екипа за реакция при възникване на криза на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА за запознаване решението по протокол № 37/13.11.2017 г., т. 6 от заседанието на Комисия по правни и институционални въпроси към Пленума на Висшия съдебен съвет относно предложение за определяне на представители на Съдийската колегия и на Прокурорската колегия на ВСС във връзка с актуализиране на състава на Екипа за реакция при възникване на криза на ВСС.

Допълнителни точки, включени за разглеждане
в заседанието на Комисия „Управление на собствеността”:

8. ОТНОСНО: Определяне на участник в комисия за избор на изпълнител по обявена обществена поръчка с предмет „Избор на консултант за извършване на оценка на съответствието на инвестиционен проект, упражняване на строителен надзор и инвеститорски контрол на строежи в изпълнение на Инвестиционната програма на ВСС по осем обособени позиции”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		8.1.ОПРЕДЕЛЯ г-н Боян Новански – член на Висшия съдебен съвет и на Комисия „Управление на собствеността” за председател на комисията за избор на изпълнител по обявена обществена поръчка с предмет „Избор на консултант за извършване на оценка на съответствието на инвестиционен проект, упражняване на строителен надзор и инвеститорски контрол на строежи в изпълнение на Инвестиционната програма на ВСС по осем обособени позиции”.
	8.2. ИЗПРАЩА решението по т. 8 от настоящия протокол на Главния секретар на ВСС.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/

								           ЕВГЕНИ ДИКОВ